***MS Oasis of the Seas*** («Теңіз шұратты») — Oasis класындағы алғашқы лайнер. Қолданысқа берілген кезде ең үлкен кеме болған. Лайнер Финляндияның STX Finland верфінде соғылған. Операторы — Royal Caribbean International. Өзінен басқа егіз сыңары Allure of the Seas кемесі бар.

Тарихы
------

Американдық Royal Caribbean International компаниясы кемені соғу үшін STX Finland верфімен 2006 жылы келісімшартқа отырып, жобаға *Project Genesis* деген ат қояды. Кеменің шынайы аты тек 2008 жылдың мамыр айында белгілі болады. Лайнер *Oasis of the Seas* деп аталды. Кеменің килі 2007 жылы 12 қарашада STX Finland верфінде төселеді. 2008 жылы 21 қарашада құрылыс докына су жіберіліп, тек кеменің ішкі жұмыстары қалады. 2009 жылы 8 маусымда Балтық теңізінің бойында кеменің жүру сынағы басталады. Осы жылдың қазанның жиырма сегізінші жұлдызында лайнер компанияға тапсырылады.

Форт-Лодердейлдегі Port Everglades айлағына тіркелу үшін таңертең 2009 жылы 30 қазанда кеме өз жүзуін бастайды. Балтық теңізін бойлай 2009 жылы 1 қарашада кешке *Oasis of the Seas* Данияның Үлкен бельт көпіріне жақындайды. Көпір биіктігі 65 метрлік кемелерді ғана өткізе алатын еді. Көпірмен соғыспау үшін кеменің құбырын қысқартады.Қосымша тағы жылдамдығын арттырады, нәтижесінде кеменің артқы бөлігі суға шөгеді ( ағыл. Squat-effect ). Соған қарамастан кеменің төбесі көпірге тиюге жарты-ақ метр қалады. Сонымен қатар қауіпсіздік мақсатында көпір бойымен қозғалысты уақытша тоқтатып қояды.

Атлант мұхитын кесіп өткенде кеме ең жоғарғы жылдамдықпен жүзіп өтеді. Атлант мұхитында қатты жел мен толқындардың кесірінен лайнердің құтқару қайықтарының бірі істен шығады. Кеме екі күн кешігіп, 2009 жылы 13 қарашаның азаңында айлаққа жетеді.

2009 жылы 30 қарашада Форт-Лодердейлде шоқындыру салтанаты өтеді. Өкіл аналары болып жеті адам атанады.

Өзінің алғашқы саяхатын Форт-Лодердейл айлағынан 2009 жылы 5 желтоқсанда бастайды. Бір апталық круиз бағдарламасында лайнер Сент-Томас, Синт-Мартен және Багам аралдарына кіріп шығады. Жылдың аяғына шейін *Oasis of the Seas* Кариб теңізінде саяхаттады.

Кеменің сипаттамасы
-------------------

Лайнер корпусының салмағы 45 000 т. және 480 000 бөлшектерден тұрады. Құрылыс кезінде төмен жиілікті тербелісті корпуспен алмастырылған. Кеме Wärtsilä компанияның 6 бастапқы іштен жану қозғалтқыштарымен жабдықталған — үш 12 цилиндрлі 12V46D және үш 16 цилиндрлі 16V46D төрт тактылы V-пішіндес (45°) дизельді қозғалтқыш. Қозғалтқыштардың көлемі сәйкесінше 1 156 684 және 1 542 246 см³. Қуаттылығы: 514 айн./сағ кезінде 18 850/25 133 а.к.-не тең. Кеменің жылдамдығы 22,6 түйін, бұл дегеніміз 41,9 км/сағ-қа тең. Лайнер телескопиялық құбырмен жабдықталған: керек кезінде құбырды 7 метрге дейін кішірейтуге болады.

Кемедегі ойын-сауықтар
----------------------

Royal Promenade
* Studio B — мұз айдыны.Мұндай айдын «Voyager» және «Freedom» кластарында да бар
* Casino Royal — теңіз флотындағы ең үлкен казино
* Opal Theatre — 1380 көрерменге арналған театр
* Blaze — түнгі клуб
* Jazz on 4 — джаз-клуб
* Dazzles — дискотека
* Royal Promenade — дүкендер мен мейрамханалар орналасқан атриум
* Парк — жолаушыларға арналған табиғи саябақ. Мұнда 12 мың тірі экзотикалық өсімдіктер мен бұталар және 56 тал егілген.
* 750 орындық сулы амфитеатр
* сонымен қатар баскетбол және волейбол алаңқайы, жасанды жартас, минигольф, боулинг, спа-салон, фитнес-орталық, бассейн және тағы да басқа.

Кеменің суреттері
-----------------

* Кеменің құрылысы Турку, Шілде, 2008 жыл
* Кеменің құрылысы Қазан, 2009 жыл
* *Oasis of the Seas* Солентте
* *Oasis of the Seas* Сент-Томас айлағында
* *Oasis of the Seas*-тің құтқару қайығы
* *Oasis of the Seas* Port Everglades, Флорида
* Шомылу алаңы
* *Oasis of the Seas* Косумель, Мексика, Сәуір, 2011 жыл

Дереккөздер
-----------

1. ↑  Det Norske Veritas (ағылш.)
2. ↑  «Oasis of the Seas» passiert Autobrücke(нем.)

Тағы қараңыз
------------

* Royal Caribbean International
* Алып жолаушылар лайнерлер тізімі
* Өз заманындағы алып кемелер тізімі


| Records |
| --- |
| Ізашары:***MS Independence of the Seas*** | **Әлемдегі ең үлкен жолаушы кемесі**2009 — 2010 | Ізбасары:***MS Allure of the Seas*** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|   Royal Caribbean International компаниясының кемелері |
| --- |
|  |
| «Sovereign» класы | 

*Majesty of the Seas*
 |  |
|  |
| «Vision» класы | 

*Legend of the Seas* ·
*Splendour of the Seas* ·
*Grandeur of the Seas* ·
*Rhapsody of the Seas* ·
*Enchantment of the Seas* ·
*Vision of the Seas*
 |
|  |
| «Voyager» класы | 

*Voyager of the Seas* ·
*Explorer of the Seas* ·
*Adventure of the Seas* ·
*Navigator of the Seas* ·
*Mariner of the Seas*
 |
|  |
| «Radiance» класы | 

*Radiance of the Seas* ·
*Brilliance of the Seas* ·
*Serenade of the Seas* ·
*Jewel of the Seas*
 |
|  |
| «Freedom» класы | 

*Freedom of the Seas* ·
*Liberty of the Seas* ·
*Independence of the Seas*
 |
|  |
| «Oasis» класы | 

*Oasis of the Seas* ·
*Allure of the Seas* ·
*Harmony of the Seas* ·
*Symphony of the Seas*
 |
|  |
| «Quantum» класы | 

*Quantum of the Seas* ·
*Anthem of the Seas* ·
*Ovation of the Seas*
 |
|  |
| Класстан тыс | 

*Song of Norway* ·
*Nordic Prince* ·
*Sun Viking* ·
*Song of America* ·
*Viking Serenade* ·
*Empress of the Seas* ·
*Sovereign of the Seas* ·
*Monarch of the Seas*
 |

 |